ddrg/super_eurlex huggingface dataset:
(1)

Cilja Evropskega sklada za prilagoditev globalizaciji za presežne delavce (ESPG) sta izkazovanje solidarnosti ter spodbujanje dostojne in trajnostne zaposlitve v Uniji z zagotavljanjem podpore presežnim delavcem in samozaposlenim osebam, ki so prenehale opravljati dejavnost, v primeru velikih prestrukturiranj ter z nudenjem pomoči tem delavcem in samozaposlenim osebam, da se čim prej vrnejo v dostojno in trajnostno zaposlitev.
19.

Uredba (EU) 2021/1134 Evropskega parlamenta in Sveta z dne 7. julija 2021 o spremembi uredb (ES) št. 767/2008, (ES) št. 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 in (EU) 2019/1896 Evropskega parlamenta in Sveta ter razveljavitvi Odločbe Sveta 2004/512/ES in Sklepa Sveta 2008/633/PNZ zaradi reforme Vizumskega informacijskega sistema (UL L 248, 13.7.2021, str. 11);
(2)

Pogajanja s Federativno republiko Brazilijo so se uspešno zaključila in Sporazum med Evropsko Uunijo in Federativno republiko Brazilijo na podlagi člena XXVIII Splošnega sporazuma o carinah in trgovini (GATT) 1994 v zvezi s spremembo koncesij za vse tarifne kvote, vključene v seznam EU CLXXV, zaradi izstopa Združenega kraljestva iz Evropske unije (v nadaljnjem besedilu: Sporazum), je bil parafiran 14. septembra 2022.
(2)

Glede na informacije, ki jih je predložil pristojni organ Združenega kraljestva, je bil ukrep potreben zaradi varovanja javnega zdravja. Mikrobiološko kontaminacijo rezervoarjev za gorivo in sistemov za dovajanje goriva zrakoplovov povzročajo mikroorganizmi, kot so bakterije, plesni in kvasovke, ki rastejo v vodni usedlini in se hranijo z ogljikovodiki v gorivu na stiku goriva z vodo. Če se mikrobiološka kontaminacija rezervoarjev za gorivo in sistemov za dovajanje goriva zrakoplovov ne tretira, lahko povzroči napake v delovanju motorja zrakoplova in ogrozi njegovo plovnost ter s tem varnost potnikov in posadke. Preprečevanje in tretiranje mikrobiološke kontaminacije, kadar se odkrije, sta zato ključnega pomena za preprečevanje operativnih težav zrakoplova.
(41)

S sklicevanjem na uvodni izjavi (31) in (32) Komisija opozarja, da je bila napoved Latvije glede enot storitev za tretje referenčno obdobje znatno revidirana navzdol zaradi sprememb v prometu, ki so posledica ruske vojne agresije proti Ukrajini. Zato je zaradi meril ocenjevanja iz uvodnih izjav (39) in (40) treba in je ustrezno proučiti, ali bi Latvija brez znatnega zmanjšanja prometa v vsakem od let 2022 do 2024, ki je posledica spremenjenih okoliščin, dosegla gibanja glede stroškovne učinkovitosti na ravni Unije.
(2)

Devetnajst držav članic euroobmočja in Hrvaška, ki bo euro kot skupno valuto sprejela 1. januarja 2023, so ECB v odobritev predložile svoje zahteve za odobritev obsega izdaje kovancev v letu 2023, dopolnjene s pojasnili o metodologiji napovedovanja. Nekatere od teh držav članic so zagotovile tudi dodatne informacije v zvezi s tečajnimi kovanci, ki se predložijo, če so te informacije na voljo in jih zadevne države članice štejejo za pomembne za utemeljitev zahteve za odobritev.
7.

Strateški cilji : a) kot edinstvena infrastruktura razpršene narave usklajevati glavne obstoječe objekte za raziskave in razvoj v Evropi ter zagotavljati najpopolnejši in visokokakovostni portfelj znanstvene infrastrukture na mednarodni ravni za sektor CSP/STE; b) vzpostaviti enotno vstopno točko, kjer so visoko specializirani objekti, viri in raziskovalne storitve učinkovito in na optimalen način na voljo uporabnikom, ki zahtevajo storitve, povezane s CSP/STE; c) okrepiti sodelovanje med znanstvenimi ustanovami, akademskimi krogi in industrijo ter spodbujati skupne raziskave med glavnimi evropskimi raziskovalnimi središči v tem sektorju; d) opredeliti nove zahteve za izboljšanje raziskovalnih objektov in izgradnjo novih (če so potrebni) ter optimizacijo in spodbujanje specializacije obstoječih, da se prepreči nepotrebno tehnološko podvajanje in ponavljanje; e) opredeliti in vzpostaviti najboljše raziskovalne in eksperimentalne prakse, voditi in usklajevati odprto razširjanje rezultatov in eksperimentalnih podatkov, kadar je to mogoče, ter tako prispevati h krepitvi vodilnega položaja Evrope na mednarodni ravni; f) ohraniti vodilno vlogo Evrope pri razvoju tehnologij CSP/STE.
SKLEP SVETA (EU) 2022/1994

z dne 17. oktobra 2022

o stališču, ki se v imenu Evropske unije zastopa v Pododboru za geografske označbe, ustanovljenem s Celovitim in okrepljenim sporazumom o partnerstvu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Armenijo na drugi strani, glede sprejetja njegovega poslovnika

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 207(4), prvi pododstavek, v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1) Unija je Celoviti in okrepljeni sporazum o partnerstvu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Armenijo na drugi strani (1) (v nadaljnjem besedilu: Sporazum) sklenila s Sklepom Sveta (EU) 2018/104 (2), ki se je začasno uporabljal od 1. junija 2018, veljati pa je začel 1. marca 2021.

(2) Na podlagi člena 240(2) Sporazuma Pododbor za geografske označbe (v nadaljnjem besedilu: Pododbor) določi svoj poslovnik.

(3) Primerno je, da se določi stališče, ki se v imenu Unije zastopa v Pododboru glede njegovega poslovnika, saj bo ta poslovnik za Unijo zavezujoč.

(4) Da se zagotovi učinkovito izvajanje Sporazuma, bi bilo treba sprejeti poslovnik Pododbora.

(5) Stališče Unije v Pododboru bi zato moralo temeljiti na priloženem osnutku sklepa navedenega pododbora –

SPREJEL NASLEDNJI SKLEP:

Člen 1 Stališče, ki se v imenu Unije zastopa v Pododboru za geografske označbe v zvezi s sprejetjem njegovega poslovnika, temelji na osnutku sklepa navedenega pododbora, ki je priložen temu sklepu.

Člen 2 Ta sklep začne veljati na dan sprejetja.

V Luxembourgu, 17. oktobra 2022 Za Svet predsednik J. BORRELL FONTELLES

(1) UL L 23, 26.1.2018, str. 4.

(2) Sklep Sveta (EU) 2018/104 z dne 20. novembra 2017 o podpisu Celovitega in okrepljenega sporazuma o partnerstvu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Armenijo na drugi strani v imenu Unije in njegovi začasni uporabi (UL L 23, 26.1.2018, str. 1).
(35)

V zvezi s tem je Komisija ugotovila, da odločanje o opustitvi protidampinških ukrepov ne more biti statično. Trg zadevnega izdelka v Uniji se je v obdobju po prvotni predložitvi združenja Copa-Cogeca izkazal za zelo nestanovitnega, kar je vplivalo na oceno spremenjenih tržnih razmer in verjetnosti nadaljevanja škode. Informacije, ki jih je prvotno predložilo združenje Copa-Cogeca, so se zato štele za zastarele in potrebne so bile dodatne informacije. Dodatne informacije, pridobljene od industrije Unije, so pokazale, da so proizvajalci Unije trpeli finančne izgube. Tudi združenje Copa-Cogeca je priznalo, da industrija Unije v letu 2022 trpi škodo. V svojih pripombah k razkritju je tudi združenje samo navedlo, da bi morala prodaja industrije Unije v letu 2022 znatno upasti ter da pod trenutnimi tržnimi pogoji ni dobičkonosno predelovati zemeljski plin v zadevni izdelek, tako da naj bi bilo logično, da so se skoraj vsi objekti za zadevni izdelek v EU zaustavili.
PRAVILO 2

Sestava in sopredsednika

1. V skladu s členom 16.1 Sporazuma Odbor za trgovino sestavljajo predstavniki Evropske unije in Republike Singapur, sopredsedujeta pa mu član Evropske komisije, pristojen za trgovino, in singapurski minister za trgovino in industrijo oziroma njuna pooblaščenca.
(8)

Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se sporazum „Berlin plus“ uporablja in izvaja le za tiste države članice Unije, ki so tudi članice zveze NATO ali pogodbenice „Partnerstva za mir“ in so v ta namen sklenile dvostranske sporazume o varnosti z zvezo NATO –
PRILOGA III

RAVNI OBČUTLJIVOSTI IN NAVODILA ZA RAVNANJE

Pogodbenici za opredelitev občutljivih informacij, s katerimi ravnata in si jih izmenjujeta na podlagi tega sporazuma, uporabljata naslednje ravni občutljivosti:

V ta namen se oznake iz člena 9(2) tega sporazuma uporabljajo, kot sledi:

— „ETS omejena“ se v Uniji uporablja kot „SENSITIVE: ETS Joint Procurement“; v Švici pa kot „LIMITED: ETS“,

— „ETS občutljiva“ se v Uniji in Švici uporablja kot „SENSITIVE: ETS“

— „ETS kritična“ se v Uniji in Švici uporablja kot „SPECIAL HANDLING: ETS Critical“

Informacije, ki so označene kot „SPECIAL HANDLING: ETS Critical“ so občutljivejše od informacij, ki so označene z „SENSITIVE: ETS“, ki so po drugi strani občutljivejše od informacij, ki so označene z „SENSITIVE: ETS Joint Procurement“ v Uniji ali „LIMITED: ETS“ v Švici.

Pogodbenici se strinjata, da bosta na podlagi obstoječe politike Unije za klasifikacijo informacij ETS, v primeru Švice pa na podlagi Odloka o varstvu podatkov in Zveznega zakona o varstvu podatkov pripravili navodila za ravnanje. Navodila za ravnanje se predložijo v potrditev Skupnemu odboru. Po potrditvi se z vsemi informacijami ravna v skladu z njihovo ravnjo občutljivosti in pri tem se upoštevajo navodila za ravnanje.

Če pogodbenici raven občutljivosti ocenita različno, se uporabi višja raven.

Zakonodaja vsake pogodbenice vključuje enakovredne osnovne varnostne zahteve za naslednje stopnje ravnanja, pri čemer se upoštevajo ravni občutljivosti ETS:

— ustvarjanje dokumenta — viri — raven občutljivosti

— shranjevanje — elektronski dokument v omrežju — elektronski dokument v lokalnem okolju — fizični dokument

— elektronski prenos — telefon in mobilni telefon — telefaks — e-pošta — prenos podatkov

— fizični prenos — ustni — osebna predaja — poštni sistem

— uporaba — obdelava z aplikacijami IT — tiskanje — kopiranje — odstranitev s stalne lokacije
(7)

To pomeni, da se bo odobritev IPBC za uporabo v biocidnih proizvodih vrste proizvodov 8 iz razlogov, na katere vlagatelj nima vpliva, verjetno iztekla, preden bo sprejeta odločitev o njenem podaljšanju. Zato je primerno datum njenega izteka odložiti za obdobje, ki zadošča za preučitev vloge. Ob upoštevanju časa, ki je potreben, da ocenjevalni organ opravi oceno, Evropska agencija za kemikalije pripravi in predloži mnenje ter Komisija sprejme sklep o podaljšanju odobritve IPBC za uporabo v biocidnih proizvodih vrste proizvodov 8, je primerno, da se datum izteka odobritve odloži do 31. julija 2025.
(2)

Cilji pobude, ki so jih izrazili organizatorji, so: „(1) zmanjšanje ogljičnega odtisa vsakega gospodinjstva; (2) odgovornost občin, distributerjev in dobaviteljev energije, omejevanje prehajanja med dobavitelji v zelenem območju s poklicnim usposabljanjem vsaj enega zaposlenega na občini na področju okolja, pri čemer se uporablja samo oprema EU; (3) razvoj zelenih virov energije v najbolj osamljenih vaseh in na koncu omrežij, kjer bi bile sicer potrebne konsolidirane naložbe, ki bi jih financirali distributerji, dobavitelji energije ali teritorialne upravne enote; (4) spremeniti mnenje javnosti, da je zelena energija draga, in javnost izobraziti, naj dnevno porabi vsaj 1 kW sončne energije za znižanje računov. Ustavimo energetsko vojno, pripravimo lokalne sisteme črpalnih turbin z močjo do 400 kW, sisteme za kapljično namakanje in vodikove generatorje za zgoščena energetska območja. Pomemben korak za konkurenčnost v EU.“
(11)

Komisija zato meni, da so pogoji iz člena 7(1), točka (c), in člena 7(4) Direktive (EU) 2016/797 za 20 vozil, ki so predmet zahtevka, izpolnjeni. Zahtevek Romunije za neuporabo točke 7.4.2.1 Priloge k Uredbi (EU) 2016/919 za ta vozila do 31. decembra 2023 bi bilo zato treba sprejeti.
(1)

Svet je s Sklepom z dne 24. februarja 2022 (2) imenoval člane in nadomestne člane Svetovalnega odbora za varnost in zdravje pri delu za obdobje od 1. marca 2022 do 28. februarja 2025.
(4)

Komisija je pripravila seznam kandidatov in ga predložila Svetu 27. januarja 2022. Kandidati s seznama, ki ga je predložila Komisija, so bili izbrani v okviru razpisa in na podlagi njihovih specialističnih kvalifikacij, širokega spektra ustrezne strokovnosti ter ustrezne strokovnosti pri vodenju in izkušenj na področju zdravil za humano ali veterinarsko uporabo.
SKLEP SVETA (EU) 2022/896

z dne 2. junija 2022

o imenovanju člana in namestnika člana upravnega odbora Evropske agencije za varnost in zdravje pri delu (EU-OSHA) za Romunijo

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/126 Evropskega parlamenta in Sveta z dne 16. januarja 2019 o ustanovitvi Evropske agencije za varnost in zdravje pri delu (EU-OSHA) in razveljavitvi Uredbe Sveta (ES) št. 2062/94 (1) ter zlasti člena 4 Uredbe,

ob upoštevanju seznama kandidatov, ki so ga vlade držav članic ter organizacije delavcev in delodajalcev predložile Svetu,

ob upoštevanju seznamov članov in namestnikov članov Svetovalnega odbora za varnost in zdravje pri delu,

ob upoštevanju naslednjega:

(1) Svet je s Sklepom z dne 9. aprila 2019 (2) imenoval člane in namestnike članov upravnega odbora Evropske agencije za varnost in zdravje pri delu za obdobje od 1. aprila 2019 do 31. marca 2023.

(2) Organizacija delodajalcev BusinessEurope je za prosti mesti podala predloga za imenovanje za Romunijo –

SPREJEL NASLEDNJI SKLEP:

Člen 1 Za člana in namestnika člana upravnega odbora Evropske agencije za varnost in zdravje pri delu za obdobje do 31. marca 2023 se imenujeta naslednji osebi: PREDSTAVNIKI ORGANIZACIJ DELODAJALCEV Država Član Namestnica člana Romunija Marius OLARIU Victorița Mihaela GRIGORE

Člen 2 Ta sklep začne veljati na dan sprejetja.

V Luxembourgu, 2. junija 2022 Za Svet predsednica A. DE MONTCHALIN

(1) UL L 30, 31.1.2019, str. 58.

(2) Sklep Sveta z dne 9. aprila 2019 o imenovanju članov in namestnikov upravnega odbora Evropske agencije za varnost in zdravje pri delu (EU-OSHA) (UL C 135, 11.4.2019, str. 7).
C 202/5

SKLEP SVETA

z dne 16. maja 2022

o sprejetju stališča Sveta o predlogu spremembe proračuna Evropske unije št. 3 za proračunsko leto 2022

(2022/C 202/02)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,

ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 44 Uredbe,

ob upoštevanju naslednjega:

— proračun Unije za proračunsko leto 2022 je bil dokončno sprejet 24. novembra 2021 (2);

— Komisija je 22. aprila 2022 predložila predlog spremembe proračuna št. 3 k splošnemu proračunu za proračunsko leto 2022;

— Svet mora nemudoma sprejeti stališče o predlogu spremembe proračuna št. 3 k splošnemu proračunu za leto 2022, da bi lahko prispevali k financiranju, ki ga države članice zagotavljajo v zvezi s stroški prvega sprejema in registracije ljudi, ki bežijo iz Ukrajine zaradi ruske agresije proti Ukrajini. Zato je upravičeno določiti izjemo od roka osmih tednov iz člena 4 Protokola št. 1 o vlogi nacionalnih parlamentov v Evropski uniji, ki je priložen Pogodbi o EU, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo –

SPREJEL NASLEDNJI SKLEP:

Edini člen Svet je 16. maja 2022 sprejel stališče o predlogu spremembe proračuna Evropske unije št. 3 za proračunsko leto 2022. Celotno besedilo je mogoče prebrati na spletišču Sveta https://www.consilium.europa.eu/ ali ga od tam prenesti.

V Bruslju, 16. maja 2022. Za Svet predsednik J. BORRELL FONTELLES

(1) UL L 193, 30.7.2018, str. 1.

(2) UL L 45, 24.2.2022, str. 1.
(10)

Osnutki ciljev uspešnosti na ključnem področju uspešnosti glede varnosti, ki jih je predlagala Portugalska glede učinkovitosti upravljanja varnosti, razčlenjeni po ciljih upravljanja varnosti in izraženi kot raven izvajanja, so: Portugalska Cilji glede učinkovitosti upravljanja varnosti, izraženi kot raven izvajanja, ki sega od ravni EASA A do D Zadevni izvajalec navigacijskih služb zračnega prometa Cilj upravljanja varnosti 2021 2022 2023 2024 NAV Portugal Varnostna politika in cilji C C C C Obvladovanje varnostnega tveganja C C C D Zagotavljanje varnosti C C C C Spodbujanje varnosti C C C C Kultura varnosti C C C C
(11)

Osnutki ciljev uspešnosti na ključnem področju uspešnosti glede varnosti, ki jih je predlagala Hrvaška glede učinkovitosti upravljanja varnosti, razčlenjeni po ciljih upravljanja varnosti in izraženi kot raven izvajanja, so: Hrvaška Cilji glede učinkovitosti upravljanja varnosti, izraženi kot raven izvajanja, ki sega od ravni EASA A do D Zadevni izvajalec navigacijskih služb zračnega prometa Cilj upravljanja varnosti 2021 2022 2023 2024 Croatia Control Varnostna politika in cilji B B B C Obvladovanje varnostnega tveganja C C C D Zagotavljanje varnosti C C C C Spodbujanje varnosti C C C C Kultura varnosti C C C C
(3)

V dodatnem dokumentu so nadaljnje podrobnosti o vsebini, ciljih in ozadju pobude, podrobno pa so navedeni tudi razlogi v podporo pobudi. Organizatorji trdijo, da na tisoče zaposlenih v klavnicah in mesnopredelovalni industriji dela v grozljivih in pogosto nezakonitih pogojih. Glede na to, da je za Unijo dobrobit živali pomembna tema, nadaljnjega zakola živali ni več mogoče moralno ali pravno upravičiti. Navajajo tudi, da intenzifikacija netrajnostnega kmetijstva in vse večje povpraševanje po živalskih beljakovinah pomembno prispevata k tveganju zoonoz. Poleg tega je konvencionalna reja živali intenzivna tako energijsko kot v smislu rabe zemljišč ter velik vir emisij toplogrednih plinov. Organizatorji na podlagi previdnostnega načela in načela „onesnaževalec plača“ navajajo, da je upravičena preusmeritev kmetijskih subvencij iz živinorejskega sektorja na ekološke alternative, kot sta celično kmetovanje in kmetovanje, ki temelji na rastlinskih beljakovinah. V zvezi z možnimi spodbudami za proizvodnjo in prodajo trajnostnih alternativ kot primer navajajo odpravo dodatnih davkov, ki se v primerjavi s proizvodi živalskega izvora trenutno obračunavajo na rastlinske alternative.
(6)

Med novembrom in decembrom 2021 so države članice v skladu s členom 2(2) Uredbe (EU) 2019/1753 Komisiji poslale štiri zahteve za registracijo zaščitenih označb porekla in zaščitenih geografskih označb, ki imajo poreklo na njihovem ozemlju in so zaščitene v skladu z Uredbo (EU) št. 1308/2013, v mednarodnem registru.
SKLEP KOMISIJE (EU) 2022/507

z dne 29. marca 2022

o potrditvi sodelovanja Irske pri Uredbi (EU) 2021/1147 Evropskega parlamenta in Sveta o vzpostavitvi Sklada za azil, migracije in vključevanje

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in zlasti člena 4 Protokola,

ob upoštevanju uradnega obvestila Irske o odločitvi, da sprejme Uredbo (EU) 2021/1147 Evropskega parlamenta in Sveta z dne 7. julija 2021 o ustanovitvi Sklada za azil, migracije in vključevanje (1) in da jo ta zavezuje,

ob upoštevanju naslednjega:

(1) Irska je z dopisom z dne 7. februarja 2022 v skladu s členom 4 Protokola št. 21 uradno sporočila svojo odločitev, da sprejme Uredbo (EU) 2021/1147 in da jo ta zavezuje.

(2) Za sodelovanje Irske pri Uredbi (EU) 2021/1147 ni nobenih pogojev.

(3) V skladu s postopkom iz člena 331(1) Pogodbe bi Komisija zato morala potrditi sodelovanje Irske pri Uredbi (EU) 2021/1147 –

SPREJELA NASLEDNJI SKLEP:

Člen 1 1. Sodelovanje Irske pri Uredbi (EU) 2021/1147 je potrjeno. 2. Uredba (EU) 2021/1147 se v skladu s tem sklepom za Irsko uporablja od 7. februarja 2022.

Člen 2 Ta sklep začne veljati dan po objavi v Uradnem listu Evropske unije.

V Bruslju, 29. marca 2022 Za Komisijo predsednica Ursula VON DER LEYEN

(1) UL L 251, 15.7.2021, str. 1.
(21)

V skladu s členom 23(2) Delegirane uredbe (EU) 2019/331 je Romunija z dopisom z dne 10. decembra 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in prilagoditev brezplačne dodelitve pravic do emisije v obstoječih napravah.
(1)

V skladu s Sklepom 2010/465/EU Sveta in predstavnikov vlad držav članic Evropske unije, ki so se sestali v okviru Sveta (2) je bil 24. junija 2010 s pridržkom poznejše sklenitve podpisan Protokol, ki spreminja Sporazum o zračnem prometu med Evropsko skupnostjo in njenimi državami članicami in Združenimi državami Amerike, podpisan dne 25. in 30. aprila 2007 (v nadaljnjem besedilu: Protokol).
(6)

V skladu s členom 5 Protokola št. 22 o stališču Danske, ki je priložen PEU in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
SKLEP SVETA (EU) 2022/86

z dne 17. januarja 2022

o stališču, ki se v imenu Evropske unije zastopa v Skupnem odboru EGP glede spremembe Priloge II (Tehnični predpisi, standardi, preskušanje in certificiranje) k Sporazumu EGP

(Besedilo velja za EGP)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 53(1) ter členov 62 in 114 v povezavi s členom 218(9) Pogodbe,

ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,

ob upoštevanju predloga Evropske komisije,

ob upoštevanju naslednjega:

(1) Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

(2) Na podlagi člena 98 Sporazuma EGP se lahko Skupni odbor EGP, ustanovljen s Sporazumom EGP (v nadaljnjem besedilu: Skupni odbor EGP), med drugim odloči spremeniti Prilogo II k Sporazumu EGP, ki vsebuje določbe o tehničnih predpisih, standardih, preskušanju in certificiranju.

(3) Direktivo 2014/40/EU Evropskega parlamenta in Sveta (3) je treba vključiti v Sporazum EGP.

(4) Delegirano direktivo Komisije 2014/109/EU (4) je treba vključiti v Sporazum EGP.

(5) Prilogo II (Tehnični predpisi, standardi, preskušanje in certificiranje) k Sporazumu EGP bi bilo zato treba ustrezno spremeniti.

(6) Stališče Unije v Skupnem odboru EGP bi torej moralo temeljiti na priloženem osnutku sklepa Skupnega odbora EGP –

SPREJEL NASLEDNJI SKLEP:

Člen 1 Stališče, ki se v imenu Unije zastopa v Skupnem odboru EGP glede spremembe Priloge II (Tehnični predpisi, standardi, preskušanje in certificiranje) k Sporazumu EGP, temelji na osnutku sklepa Skupnega odbora EGP, ki je priložen temu sklepu (5).

Člen 2 Ta sklep začne veljati na dan sprejetja.

V Bruslju, 17. januarja 2022 Za Svet predsednik J. DENORMANDIE

(1) UL L 305, 30.11.1994, str. 6.

(2) UL L 1, 3.1.1994, str. 3.

(3) Direktiva 2014/40/EU Evropskega parlamenta in Sveta z dne 3. aprila 2014 o približevanju zakonov in drugih predpisov držav članic o proizvodnji, predstavitvi in prodaji tobačnih in povezanih izdelkov in razveljavitvi Direktive 2001/37/ES (UL L 127, 29.4.2014, str. 1).

(4) Delegirana direktiva Komisije 2014/109/EU z dne 10. oktobra 2014 o spremembi Priloge II k Direktivi 2014/40/EU Evropskega parlamenta in Sveta z vzpostavitvijo knjižnice slikovnih opozoril, ki se uporabljajo za tobačne izdelke (UL L 360, 17.12.2014, str. 22).

(5) https://data.consilium.europa.eu/doc/document/ST-14303-2021-INIT/sl/pdf